བོད་ཀྱི་མཇལ་འཕྲད་གུས་ལུགས་ཀྱི་གོམས་སྲོལ་མདོར་བསྡུས་ན་གོང་དུ་བཤད་ཟིན་པའི་རྣམ་པ་འདི་བཞི་བོ་ཡིན་ཏེ།སྔ་མ་གསུམ་ནི་བོད་ཁུལ་ཡོངས་ན་དར་ཁྱབ་ཧ་ཅང་ཆེ་བ་མ་ཟད།འབྲུག་པ་དང་འབར་མ།བལ་བོའི་བྱང་ཕྱོགས་སུའང་དར་ཁྱབ་ཆེ།བསྟན་བཅོས་དང་ཚད་ལྡན་ཡིག་ཆ་ནང་དུ་མཇལ་འཕྲད་གུས་ལུགས་སྔ་མ་གསུམ་གྱི་སྐོར་ནི་མང་དུ་བཀོད་ཡོད་ཀྱང་།ཕྱི་མ་སྟེ་བོད་ཀྱི་མཆུ་སྦྱོར་གུས་ལུགས་ཀྱི་སྐོར་ནི་ཤིན་ཏུ་ཉུང་ལ་ཞིབ་འཇུག་བྱེད་མཁན་ཡང་དེ་བས་ཉུང་བ།ཐར་ཐོར་དུ་ངོ་སྤྲོད་བྱས་པ་ཡོད་ཀྱང་མདོར་བསྡུས་ཆེ་བས་ཞིབ་འཇུག་གི་རིན་ཐང་མ་མཆིས།